b"\n_START_ARTICLE_\nPortal Nord\n_START_SECTION_\nDescripci\xc3\xb3\n_START_PARAGRAPH_\nEs tracta d'una volta d'arc rebaixat, bastida amb c\xc3\xb2dols de pedra lligats amb morter, i carreus ben desbastats a les cares exteriors. Conserva restes de l'encofrat original utilitzat per construir-la i diverses reformes als paraments laterals, els quals formen part actualment del mateix edifici. Aquest presenta dos portals d'acc\xc3\xa9s a l'interior, un d'arc rebaixat adovellat al sud i l'altre rectangular amb llinda plana i carreus, situat sota la volta, on tamb\xc3\xa9 hi ha una senzilla finestra, a manera d'espitllera. A la banda sud, damunt de la volta, hi ha una finestra rectangular emmarcada amb carreus de pedra i amb la llinda plana decorada. Al costat destaca un cos extern adossat, que podria correspondre a un pou o un forn de l'habitatge en q\xc3\xbcesti\xc3\xb3."